Vyhodnotenie pripomienkového konania 
Návrh nariadenia vlády Slovenskej republiky č. …/2005 Z. z. o technických požiadavkách na vnútorné zariadenie motorových vozidiel

Spôsob pripomienkového konania: bežný postup (od 28.7.2005 do 18. 8. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 31

Subjekty, ktoré nezaslali pripomienky: Najvyšší  kontrolný úrad SR,. Ministerstvo životného prostredia SR .

Subjekty, ktoré nemali pripomienky: Úrad vlády Slovenskej republiky,  podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR,  Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR,  Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR,  Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet vznesených zásadných pripomienok: 1
akceptovaných: 1
čiastočne akceptovaných: -
neakceptovaných: -
neaktuálnych: -

		Vyhodnotenie pripomienkového konania				
Por.č.	Rezort	Pripomienka
	Typ	Spô-sob vybavenia.	Dôvod neakceptovania/poznámka
	
	Úrad vlády SR – Inštitút pre aproximáciu práva	V návrhu nariadenia žiadame používať názov preberanej smernice, ako bude publikovaná v mimoriadnom vydaní Úradného vestníka Európskej únie, t.j. smernica Rady 74/60/EHS                           zo 17. decembra 1973  o aproximácii zákonov členských štátov, týkajúcich sa vnútorného zariadenia motorových vozidiel (vnútorné časti priestoru pre cestujúcich iné ako vnútorné spätné zrkadlá, usporiadanie ovládačov, strecha alebo otváracia strecha, operadlá a zadná časť sedadiel). 	O	A	Upravené.
V názve nariadenia ako aj v texte je použité spojenie „vnútorné zariadenie“ namiesto spojenia „vnútorné vybavenie“, ktoré bolo použité v  návrhu nariadenia v medzirezortnom pripomienkovom konaní	
		K§ 3
Z dôvodu nadbytočnosti  a prehľadnosti navrhujeme slovné spojenie „v platnom znení“ uviesť pred legislatívnu skratku „smernica 74/60/EHS“. 	O	A	Upravené.	
		K § 4 ods. 4
Ustanovenie § 4 ods. 4 návrhu nariadenia, podľa ktorého „Nemožno odmietnuť udelenie typového schválenia ES vozidla pre typ vozidla z dôvodov týkajúcich sa vnútorného vybavenia, ak sú splnené technické požiadavky podľa § 3.“, žiadame v zmysle záverov rokovania Legislatívnej rady vlády SR zo dňa 28. júna 2005 preformulovať nasledovne: „Udelenie typového schválenia ES vozidla pre typ vozidla z dôvodov týkajúcich sa vnútorného vybavenia nemožno odmietnuť udeliť, ak sú splnené technické požiadavky podľa § 3.“.	O	A	Upravené.	
		K § 5
V § 5 žiadame pri slovnom spojení „príslušný štátny orgán“ konkretizovať tento orgán použitím odkazu spolu s poznámkou pod čiarou, kde sa príkladmo uvedie ustanovenie zákona, v ktorom je tento štátny orgán stanovený.	O	A	Upravené obdobne ako v ostatných aproximačných nariadeniach.	
		K § 8
Nakoľko Legislatívna rada vlády SR na jej rokovaní dňa 28. júna 2005 rozhodla, že aproximačné nariadenia predkladané Ministerstvom dopravy, pôšt a telekomunikácií SR, ktoré sú obsahom transpozičného deficitu, nadobudnú účinnosť dňom ich vyhlásenia v Zbierke zákonov SR, žiadame v tomto zmysle upraviť § 8 návrhu nariadenia.
	O	Neaktuálne	Na rokovaní LRV z 20.12.2005 bol prijatý záver, že aproximačné nariadenia nadobudnú účinnosť konkrétnym dňom.	
		K prílohe
Pri uvádzaní smerníc novelizujúcich smernicu Rady 74/60/EHS zo 17. decembra 1973 o aproximácii právnych predpisov členských štátov týkajúcich sa vnútorného vybavenia motorových vozidiel (vnútorné časti priestoru pre cestujúcich iné ako vnútorné spätné zrkadlá, usporiadanie ovládačov, strecha alebo otváracia strecha, operadlá a zadná časť sedadiel), je nadbytočné uvádzanie dátumu ich prijatia. Nakoľko sa jedná o skrátenú citáciu, je postačujúce uviesť druh právneho aktu o ktorý ide, orgán ktorý ho prijal, číslo smernice a informáciu o publikácii v úradnom vestníku.
	O	A	Upravené.	
	Ministerstvo vnútra SR	K § 1: Žiadame na koniec ustanovenia §1 doplniť slová : „ a upravuje podrobnosti o typovom schvaľovaní týchto vozidiel“ Túto pripomienku považujeme za zásadnú.
Odôvodnenie: Pripomienka vychádza zo záverov z rozporového konania k trom návrhom aproximačných nariadení vlády Slovenskej republiky na vykonanie zákona č. 725/2005 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktoré sa uskutočnilo 3. júna 2005 na Ministerstve dopravy, pôšt a telekomunikácií Slovenskej republiky	Z	A	Upravené.	
	Ministerstvo spravodlivosti SR	K §4
V odseku 4 odporúčame nasledovné znenie prvej časti vety:“(4) Udelenie typového schválenia ES vozidla pre typ vozidla nemožno odmietnúť z dôvodov týkajúcich sa........“	O	ČA	Upravené obdobne ako v ostatných aproximačných nariadeniach.	
						
Vysvetlivky k skratkám v tabuľke:
Z – zásadná		A – akceptovaná		ČA – čiastočne akceptovaná		N – neakceptovaná     O – obyčajná